ലീഗ് വണ് ഹക്കിമിക്കു ഇരട്ട ഗോള്, പി.എസ്.ജിക്ക് തകര്പ്പന് ജയം ലീഗ് വണ് മത്സരത്തില് ഇരട്ട ഗോളുകളുമായി അച്റഫ് ഹക്കിമി തിളങ്ങിയപ്പോള് മെറ്റ്സിനെതിരെ പി.എസ്.ജിക്ക് തകര്പ്പന് ജയം. മത്സരത്തിന്റെ അഞ്ചാം മിനിട്ടിലും രണ്ടാം പകുതിയുടെ അധിക സമയത്തുമാണ് ഹക്കിമി ഗോള് നേടിയത്. 91ാം മിനിറ്റില് മെറ്റ്സ് താരം ഡൈലന് ബ്രോണ് ചുവപ്പ് കാര്ഡ് കണ്ടു പുറത്തുപോയതും മെറ്റ്സിനു വിനയായി. ജയത്തോടെ പി.എസ്.ജി ലീഗ് വണ്ണില് തുടര്ച്ചായി ഏഴ് മത്സരങ്ങള് വിജയിച്ച് ഗ്രൂപ്പില് ഒന്നാം സ്ഥാനത്താണ്. പരിക്ക് മൂലം സൂപ്പര് താരം ലയണല് മെസ്സി ഇറങ്ങാതിരുന്ന മത്സരത്തില് തുടക്കം മുതലേ പാരീസ് ആക്രമിച്ചു കളിച്ചു. മത്സരത്തില് ആധിപത്യം മുഴുവന് പി.എസ്.ജിക്ക് ആയിരുന്നു. അഞ്ചാം മിനിറ്റില് തന്നെ ഹക്കിമി പി.എസ്.ജിക്ക് ലീഡ് കൊടുത്തു. ആദ്യ പകുതിക്കു മുന്പ് 39ാം മിനിറ്റില് മെറ്റ്സ് ബൗബകര് കൊയറ്റെയിലൂടെ തിരിച്ചടിച്ചു. രണ്ടാം പകുതിയില് പി.എസ്.ജി ഗോളിനായി ശ്രമങ്ങള് നടത്തിക്കൊണ്ടിരുന്നു. 91ാം മിനിറ്റില് ബ്രോണ് ചുവപ്പ് കണ്ടു പുറത്തു പോയതിനു പിന്നാലെ പി.എസ്.ജി ഗോളിനായി പരിശ്രമിച്ചു കൊണ്ടിരുന്നു. 95ാം മിനിറ്റില് അതിനു ഫലം കണ്ടു. മനോഹരമായ ഒരു ഷോട്ടിലൂടെ ഹക്കിമി തന്റെ രണ്ടാം ഗോള് നേടുകയും പി.എസ്.ജിയെ വിജയത്തിലെത്തിക്കുകയും ചെയ്തു. Tags